**NACRT PRIJEDLOGA**

**PRAVILNIK**

**o izmjenama i dopunama Pravilnika**

**o provođenju postupaka jednostavne nabave**

U Pravilniku o provođenju postupaka jednostavne nabave („Zelinske novine“, br. 05/23) u članku 9. stavak 3. mijenja se i glasi:

„Iznimno od stavka 1. i stavka 2. ovog članka, ovisno o prirodi predmeta nabave, Poziv se može uputiti i samo jednom gospodarskom subjektu, u sljedećim slučajevima:

1. nabave usluga od ponuditelja čiji se odabir predlaže zbog specijalističkih stručnih znanja i posebnih okolnosti (konzultantske usluge, arhitektonske (projektantske) usluge, specijalističke usluge i slično),
2. kada je to potrebno zbog tehničkih, arhitektonskih, umjetničkih razloga ili kod zaštite isključivih prava te na temelju posebnih propisa,
3. nabave javnobilježničkih, odvjetničkih, konzervatorskih, hotelskih, restoranskih, medijskih, zdravstvenih, socijalnih usluga, usluga obrazovanja, stručnog nadzora, vještaka, izmjene postojeće tehničke dokumentacije, kupnje u prodavaonicama i slično,
4. nabave usluge izrade prostornih i urbanističkih planova uređenja,
5. kada je to potrebno radi završetka započetih, ali povezanih funkcionalnih i/ili prostornih, projektnih ili dokumentacijskih cjelina (izvršenih usluga, izvođenih radova ili isporuke robe),
6. kada nije dostavljena niti jedna ponuda, a postupak jednostavne nabave se ponavlja,
7. provedbe nabave koja zahtjeva žurnost,
8. u ostalim slučajevima uz obrazloženu odluku Naručitelja.“

Ovaj Pravilnik stupa na snagu osmog dana od dana objave, a objavit će se u Zelinskim novinama“, službenom glasilu Grada Svetog Ivana Zeline i na internetskim stranicama Grada Svetog Ivana Zeline.

KLASA: 406-02/24-01/42

URBROJ: 238-30-05/19-24-1

Sveti Ivan Zelina, 21. svibanj 2024.